Sådan bliver Googles Pixel 8a

Googles Pixel-serie har vind i sejlene. Pixel 8 og 8 Pro blev, af mobilbranchen selv, kåret til årets telefon tidligere på året. Nu givet et nyt læk et detaljeret kig på specifikationerne på Pixel 8a.

A-serien fra Google har altid betyder budgetvenlige, men solide specifikationer, ikke langt fra flagskibene. Den tilgang ser Google ud til at bevare med lanceringen af Pixel 8a, som forventes at blive lanceret ved Google I/O-messen til maj.

Læs også: Anmeldelse af Google Pixel 8 Pro

De lækkede specifikationer, fortæller at Pixel 8a vil være udstyret med:

120 Hz OLED skærm med 1.400 nits lysstyrke

DisplayPort-understøttelse til spejling af skærm til fx TV (kommer også til Pixel 8 og 8 Pro)

Samme kamerasetup som Pixel 7a

Tensor G3-chipset

Skærmspecifikationerne matcher nu Pixel 8, hvor Pixel 7a måtte nøjes med et panel med 90 Hz og noget mindre lysstyrke. Der er endnu et stykke op til 8 Pro, som rammer 2.400 nits.

Mest mærkværdigt er understøttelsen af ekstern skærm. Primært fordi, at Google i modsætning til fx Samsung med Dex, ikke har en brugerflade til formålet. Men måske Google her har et es i ærmet.

Der er intet kommet ud omkring farve-udvalget. Det viste billede her ovenfor er af Pixel 7a, men om de fortsætter dét udvalg eller har nye muligheder på paletten må vi vente med at se.

Pixel 8a formodes at udkomme med en startpris omkring 4.000 kroner, som det var tilfældet med 7a.

Sådan bliver Googles Pixel 8a